Byrettens kendelse om henvises ophæves og sagen hjemvises
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Aftaler;
Retspleje og civilproces;

Vestre Landsret holdt den 6. oktober 2011 kl. 11.00 møde på tingstedet i Viborg.

Som dommer fungerede landsdommer Hans-Jørgen Nymark Beck.

V.L. B-2243-11

Go'on Gruppen A/S

mod
Kærende, tidligere Sagsøger

Fremlagte bilag:

- kæreskrift

- brev af 13. september 201 1 fra Retten i Århus

-  udskrift af retsbogen (sag nr. BS 13-1960 2011)

- brev af 13. september 2011 fra advokat Kirsten Moesgaard

- kærereplik.

Ved kendelse af 18. august 2011 har Retten i Århus bestemt, at sagen henvises til

Retten i Aalborg.

Kendelsen er kæret af advokat Thomas Smed med påstand om, at kendelse ophæves

og sagen hjemvises til fortsat behandling ved Retten i Horsens. Til støtte for påstanden

har kærende navnlig anført, at lejeaftalen ikke er omfattet af lejelovgivningen, at sagen

ikke omhandler en sag vedrørende rettigheder over fast ejendom, og at rette værneting

er Retten i Horsens.

Advokat Kirsten Moesgaard har påstået kendelsen stadfæstet og har til støtte herfor

navnlig anført, at lejeaftalen er omfattet af lejelovgivningen og i øvrigt vedrører

rettigheder over fast ejendom, jf. retsplejelovens § 241.

Landsdommerne Hans-Jørgen Nymark Beck, Elisabeth Mejnertz og Henrik Twillhøj

har behandlet sagen.



- 2 -

Landsretten afsagde

K e n d e l s e:
  

Det fremgår af stævningen med bilag, at parterne i juli 2010 indgik aftale om kærendes
leje af et areal på 600 m  , der udgør en del af ejendommen beliggende Adresse, By,
og at lejeaftalen omfattede brugsretten til en tankstation, et teknikrum, skærmtag,
tanke og installationer. Det fremgår endvidere af sagen, at lejemålet ikke omfattede
forretningslokalerne. Endelig fremgår, at lejen blev afregnet dels med et fast lejebeløb,
dels pr. solgt liter brændstof. Kærende, tidligere Sagsøger har i stævningen påstået
Go'on Gruppen A/S dømt til at betale erstatning på 178.125 kr. for manglende
retablering af det lejede.

2

Da aftalen vedrørende brugsretten til tankanlæg med tilhørende tanke og installationer

ikke kan anses for omfattet af lov om leje af erhvervslokaler mv. finder

bestemmelserne i lejelovens kapitel XVIII om boligret mv., ikke anvendelse.

Herefter, og da sagen efter det foreliggende ikke vedrører rettigheder over fast
ejendom, jf. retsplejelovens § 241, ophæver landsretten byrettens kendelse om sagens
henvisning til Retten i Aalborg. Det overlades til Retten i Århus at træffe afgørelse om
anmodningen om sagens henvisning til Retten i Horsens.

T h i b e s t e m m e s:

Byrettens kendelse om henvisning af sagen til Retten i Aalborg ophæves, og sagen

hjemvises til Retten i Århus.

Kæreafgiften skal betales tilbage.

Sagen sluttet.

Hans-Jørgen Nymark Beck